## Luki

поглавље: 1 2 3 4 5 6 7 8 9 10 11 12 13 14 15 16 17 18 19 20 21 22 23 24

- Luki поглавље 2

-Reset+

### поглавље 2

1 U to vreme pak izidje zapovest od ćesara Avgusta da se prepiše sav svet.
2 Ovo je bio prvi prepis za vladanja Kirinova Sirijom.
3 I podjoše svi da se prepišu, svaki u svoj grad.
4 Tada podje i Josif iz Galileje, iz grada Nazareta u Judeju u grad Davidov koji se zvaše Vitlejem, jer on beše iz doma i plemena Davidovog,
5 Da se prepiše s Marijom, isprošenom za njega ženom, koja beše trudna.
6 I kad onamo behu, dodje vreme da ona rodi.
7 I rodi Sina svog prvenca, i povi Ga, i metnu Ga u jasle; jer im ne beše mesta u gostionici.
8 I behu pastiri u onom kraju koji čuvahu noćnu stažu kod stada svog.
9 I gle, andjeo Gospodnji stade medju njima, i slava Gospodnja obasja ih; i uplašiše se vrlo.
10 I reče im andjeo: Ne bojte se; jer gle, javljam vam veliku radost koja će biti svemu narodu.
11 Jer vam se danas rodi spas, koji je Hristos Gospod, u gradu Davidovom.
12 I eto vam znaka: Naći ćete dete povito gde leži u jaslama.
13 I ujedanput postade s andjelom mnoštvo vojnika nebeskih, koji hvaljahu Boga govoreći:
14 Slava na visini Bogu, i na zemlji mir, medju ljudima dobra volja.
15 I kad andjeli otidoše od njih na nebo, pastiri govorahu jedan drugom: Hajdemo do Vitlejema, da vidimo to što se tamo dogodilo šta nam kaza Gospod.
16 I dodjoše brzo, i nadjoše Mariju i Josifa i dete gde leži u jaslama.
17 A kad videše, kazaše sve što im je kazano za to dete.
18 I svi koji čuše diviše se tome što im kazaše pastiri.
19 A Marija čuvaše sve reči ove i slagaše ih u srcu svom.
20 I vratiše se pastiri slaveći i hvaleći Boga za sve što čuše i videše, kao što im bi kazano.
21 I kad se navrši osam dana da Ga obrežu, nadenuše Mu ime Isus, kao što je andjeo rekao dok se još nije bio ni zametnuo u utrobi.
22 I kad dodje vreme da idu na molitvu po zakonu Mojsijevom, doneše Ga u Jerusalim da Ga metnu pred Gospoda,
23 (Kao što je napisano u zakonu Gospodnjem: Da se svako dete muško koje najpre otvori matericu posveti Gospodu;)
24 I da prinesu prilog, kao što je rečeno u zakonu Gospodnjem, dve grlice, ili dva golubića.
25 I gle, beše u Jerusalimu čovek po imenu Simeun, i taj čovek beše pravedan i pobožan, koji čekaše utehe Izrailjeve, i Duh Sveti beše u njemu.
26 I njemu beše Sveti Duh kazao da neće videti smrt dok ne vidi Hrista Gospodnjeg.
27 I kaza mu Duh te dodje u crkvu; i kad donesoše roditelji dete Isusa da svrše za Njega zakon po običaju,
28 I on Ga uze na ruke svoje, i hvali Boga i reče:
29 Sad otpuštaš s mirom slugu svog, Gospode, po reči svojoj;
30 Jer videše oči moje spasenje Tvoje,
31 Koje si ugotovio pred licem svih naroda,
32 Videlo, da obasja neznabošce, i slavu naroda Tvog Izrailja.
33 I Josif i mati Njegova čudjahu se tome što se govoraše za Njega.
34 I blagoslovi ih Simeun, i reče Mariji, materi Njegovoj: Gle, Ovaj leži da mnoge obori i podigne u Izrailju, i da bude znak protiv koga će se govoriti
35 (A i tebi samoj probošće nož dušu), da se otkriju misli mnogih srca.
36 I beše Ana proročica, kći Fanuilova, od kolena Asirovog; ona je ostarela, a sedam je godina živela s mužem od devojaštva svog,
37 I udova oko osamdeset i četiri godine, koja ne odlažaše od crkve, i služaše Bogu dan i noć postom i molitvama.
38 I ona u taj čas dodje, i hvaljaše Gospoda i govoraše za Njega svima koji čekahu spasenja u Jerusalimu.
39 I kad svršiše sve po zakonu Gospodnjem, vratiše se u Galileju u grad svoj Nazaret.
40 A dete rastijaše i jačaše u duhu, i punjaše se premudrosti, i blagodat Božija beše na Njemu.
41 I roditelji Njegovi idjahu svake godine u Jerusalim o prazniku pashe.
42 I kad Mu bi dvanaest godina, dodjoše oni u Jerusalim po običaju praznika;
43 I kad dane provedoše i oni se vratiše, osta dete Isus u Jerusalimu; i ne znade Josif i mati Njegova;
44 Nego misleći da je s društvom, otidoše dan hoda, i stadoše Ga tražiti po rodbini i po znancima.
45 I ne našavši Ga vratiše se u Jerusalim da Ga traže.
46 I posle tri dana nadjoše Ga u crkvi gde sedi medju učiteljima, i sluša ih, i pita ih,
47 I svi koji Ga slušahu divljahu se Njegovom razumu i odgovorima.
48 I videvši Ga začudiše se, i mati Njegova reče Mu: Sine! Šta učini nama tako? Evo otac tvoj i ja sa strahom tražismo te.
49 I reče im: Zašto ste me tražili? Zar ne znate da meni treba u onom biti što je Oca mog?
50 I oni ne razumeše reči što im reče.
51 I sidje s njima i dodje u Nazaret; i beše im poslušan. I mati Njegova čuvaše sve reči ove u srcu svom.
52 I Isus napredovaše u premudrosti i u rastu i u milosti kod Boga i kod ljudi.