## Poslovice

поглавље: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31

-Reset+

### поглавље 6

1 Sine moj, kad se podjemčiš za prijatelja svog, i daš ruku svoju tudjincu,
2 Vezao si se rečima usta svojih, uhvatio si se rečima usta svojih.
3 Zato učini tako, sine moj, i oprosti se, jer si dopao u ruke bližnjemu svom; idi, pripadni, i navali na bližnjeg svog.
4 Ne daj sna očima svojim, ni vedjama svojim drema.
5 Otmi se kao srna iz ruke lovcu, i kao ptica iz ruke ptičaru.
6 Idi k mravu, lenjivče, gledaj puteve njegove, i omudraj.
7 Nema vodju ni upravitelja ni gospodara;
8 I opet pripravlja leti sebi hranu, zbira uz žetvu piću svoju.
9 Dokle ćeš, lenjivče, ležati? Kad ćeš ustati od sna svog?
10 Dok malo prospavaš, dok malo prodremlješ, dok malo sklopiš ruke da prilegneš,
11 U tom će doći siromaštvo tvoje kao putnik i oskudica tvoja kao oružan čovek.
12 Čovek nevaljao i nitkov hodi sa zlim ustima;
13 Namiguje očima, govori nogama, pokazuje prstima;
14 Svaka mu je opačina u srcu, kuje zlo svagda, zameće svadju.
15 Zato će ujedanput doći pogibao njegova, časom će se satrti i neće biti leka.
16 Na ovo šestoro mrzi Gospod, i sedmo je gad duši njegovoj:
17 Oči ponosite, jezik lažljiv i ruke koje prolivaju krv pravu,
18 Srce koje kuje zle misli, noge koje brzo trče na zlo,
19 Lažan svedok koji govori laž, i ko zameće svadju medju braćom.
20 Čuvaj, sine moj, zapovest oca svog, i ne ostavljaj nauke matere svoje.
21 Priveži ih sebi na srce zasvagda, i sveži ih sebi oko grla.
22 Kuda god podješ, vodiće te; kad zaspiš, čuvaće te; kad se probudiš, razgovaraće te;
23 Jer je zapovest žižak, i nauka je videlo, i put je životni karanje koje poučava;
24 Da te čuvaju od zle žene, od jezika kojim laska žena tudja.
25 Ne zaželi u srcu svom lepotu njenu, i nemoj da te uhvati vedjama svojim.
26 Jer sa žene kurve spada čovek na komad hleba, i žena pusta lovi dragocenu dušu.
27 Hoće li ko uzeti ognja u nedra, a haljine da mu se ne upale?
28 Hoće li ko hoditi po živom ugljevlju, a nogu da ne ožeže?
29 Tako biva onome koji ide k ženi bližnjeg svog; neće biti bez krivice ko je se god dotakne.
30 Ne sramote lupeža koji ukrade da nasiti dušu svoju, budući gladan;
31 Nego kad ga uhvate plati samosedmo, da sve imanje doma svog.
32 Ali ko učini preljubu sa ženom, bezuman je, dušu svoju gubi ko tako čini;
33 Muke i ruga dopada, i sramota se njegova ne može izbrisati.
34 Jer je ljubavna sumnja žestoka u muža i ne štedi na dan osvete;
35 Ne mari ni za kakav otkup, i ne prima ako ćeš i mnogo darova davati.